ming030890/wiki-yue-high-quality huggingface dataset:
高加索

高加索（英文：Caucasus），又叫高加索地區，係西亞西面同東歐東面近高加索山脈嗰頭嘅地區，西面係黑海，東面係裏海。
黎平

黎平係中國貴州黔東南下轄嘅一個縣，有4439平方公里咁大。
黎平機場

黎平機場（粵音：lai4 ping4 gei1 coeng4）係喺中國貴州嘅一個機場，喺2005年嗰陣起好兼且開放畀人用嚟搭飛機。
黎希留

黎希留（Cardinal Richelieu，1585年9月9號—1642年12月4號）係法蘭西王國路易十三時期嘅首席大臣兼樞機。
黎廣德

黎廣德（Albert Lai Kwong-tak），公共專業聯盟創會主席同埋現任政策召集人，長春社前任主席同埋現任理事，公民黨創黨黨員同埋創黨副主席，香港可持續發展公民議會同埋香港無國界工程師創會主席。
黎巴嫩雪松

（學名：Cedrus libani）係松科雪松屬嘅常綠喬木，喺土耳其、黎巴嫩，地中海沿岸嘅山區同摩洛哥可以搵到。
另外，佢亦係黎巴嫩國樹。
黎巴嫩

黎巴嫩共和國（阿拉伯文：الجمهورية اللبنانية‎‎‎）係亞洲西南部地中海東岸一國。

資料
面積：10,452平方公里
人口：約莫610萬（2018年），絕大多數係阿拉伯人
官方語言係阿拉伯話，法文、英文都通用
首都：貝魯特
總統：米歇爾·奧恩
重要節日：
烈士節：5月6號
建軍節：8月1號
獨立節：11月22號
地理：東面同北面係敘利亞，南面係以色列，西面係地中海。海岸線長220公里

簡史
前2000年係腓尼基一部份，之後相繼受埃及、亞述、巴比倫、波斯同羅馬統治。7世紀至16世紀併入阿拉伯帝國。1517年畀奧斯曼帝國佔領。第一次世界大戰後淪為法國殖民地。
1940年6月法國向納粹德國投降後，黎巴嫩畀德、意軸心國控制。1941年6月英軍喺自由法國部隊幫手下佔領黎巴嫩。同年11月自由法國部隊宣佈結束對黎巴嫩嘅殖民統治。1943年11月22號黎巴嫩宣佈獨立，成立「黎巴嫩共和國」。1946年12月英、法軍全部撤離黎巴嫩。1975年4月，黎巴嫩基督教同伊斯蘭教兩派因分配國家權力而激化矛盾，爆發內戰。1989年10月，伊、基兩派議員達成《塔伊夫協議》，重新分配政治權力。1990年，黎巴嫩內戰結束。
鳴琴路

鳴琴路（粵拼：ming4 kam4 lou6；英文：Ming Kum Road）係香港新界屯門區主要道路，連接山景邨同寶田邨。鳴琴路南接青雲路同杯渡路，北接震寰路同興貴街（可以去到塘亨路），全長1.7公里。

特色
鳴琴路由南到北連接幾個公共屋邨，包括山景邨、大興邨、田景邨、良景邨及寶田邨。

史
鳴琴路本來係望后石路嘅一部份。1990年代，政府將而家屬於鳴琴路路段，同埋屬於龍門路路段，由望后石路分拆出嚟；而鳴琴路後來再由龍門路拆細出來。
維基同享有多媒體嘅嘢：Ming Kum Road
鳴藏站

鳴藏站係釜山地鐵4號線沿線嘅一個地底車站，喺韓國釜山廣域市東萊區鳴藏洞（韓文：명장동）。

車站結構
站體係2面2線側式月台嘅地底車站，等車月台有月台幕門，並有4個出口。

史
2011年3月30號：落成啟用。
鳴門

鳴門（なると），係日本德島縣一市，人口約莫6萬，著名卡通片、漫畫作品《火影忍者》嘅主角渦卷鳴門個名就係源自呢座市。
鴇田周作

鴇田周作（1990年9月9號—）係日本足球員，司職後衞，效力過松本山雅，福島聯，盛岡仙鶴，沼津青藍，及Japan Soccer College。
鳴琴站

鳴琴站係香港輕鐵一站，代號200，屬於單程車票第2收費區，共有2個月台，共有4條輕鐵線經呢個站，為鳴琴路周邊地區居民提供服務。
鳾

鳾係一類雀，生物學分類叫鳾屬（學名：Sitta），亦係雀形目鳾科（學名：Sittidae）唯一嘅屬。
鴇

鴇，學名Otididae，舊名叫做Otidae，喺分佈喺東半球嘅大型長腿狩獵鳥類，成日都出現喺乾燥而開闊嘅大草原。喺鳥類分類學裏面屬於鴇形目鴇科。
鴇喺雜食性鳥類，喺地面上起巢。
鳴潮

《鳴潮》係庫洛遊戲開發嘅開放世界動作遊戲。遊戲為末世題材，故事背景係經過漫長歲月沉睡後蘇醒嘅「漂泊者」，喺經歷一場退潮嘅世界中展開喇全新廣闊天地噉嘅冒險，並與剩餘嘅人類共同對抗由末日災難中誕生嘅怪物「幻象」。呢個遊戲嘅玩法包擒、滑翔、採集、跑牆等開放世界要素，動作方面採用玩家可以「閃避」同「彈刀」兩種招架嘅管道。呢個遊戲自2021年立項同開發，並於2024年5月23號喺Android、iOS同Microsoft Windows平臺上公開測試。
鳴禽

鳴禽（學名：Passeri）係雀形目下面嘅亞目，特徵係有發達嘅發聲器，有超過四千個品種。
鳴門卷

鳴門卷，係種魚板，多數日本拉麵面頭都有呢隻餸。佢切面有紅色螺旋，日本人聯想到鳴門海峽嘅漩渦，所以叫「鳴門卷」。
黑魔塔

《黑魔塔》（The Dark Tower）係一部2017年嘅美國黑暗奇幻西部電影，由尼古拉瓦西爾執導，改編史提芬京嘅英文同名小說系列《The Dark Tower（中文：黑塔系列小說）》。主演係馬修麥康納希、艾迪斯艾巴、Tom Taylor。
黑魔狗

黑魔狗（英文：Barghest）係英格蘭北部民間傳說入面嘅一種生物，係一隻又大又黑又恐怖嘅狗。
黑魔法

黑魔法（英文：black magic）喺民間傳說同奇幻故仔當中係指一般俾人覺得係邪惡嘅魔法，會包含「對其他人落詛咒」等嘅嘢。
黑鬚墓蝠

黑鬚墓蝠（Taphozous melanopogon）係鞘尾蝠嘅其中一員。分佈喺柬埔寨，中國，印度，印尼，斯里蘭卡， 馬來西亞，泰國，同越南。菲律賓可能都有。
黑魔后：沉睡魔咒

《黑魔后：沉睡魔咒》（Maleficent）係一部2014年美國黑暗奇幻電影，講仙子，由Robert Stromberg做導演，套戲大概改編1959年嘅動畫電影《睡公主》。主演係安祖蓮娜祖莉、沙杜高柏、艾麗芬寧。
黑體輻射

黑體輻射（black-body radiation）係指一舊同周圍環境成熱力學平衡嘅物體內部或者周圍嘅熱電磁幅射。件物體係一件理想嘅黑體（black body；一舊唔透光唔反射光嘅物體）。
鳳梨科

鳳梨科（Bromeliaceae）係單子葉植物綱禾本目下嘅一個科，有約莫80個屬3700個品種。
鳳池村天后宮

鳳池村天后宮座落喺香港新界元朗區屏山鳳池村，附近係朗屏邨，主要供奉天后娘娘。喺1994年被評為一級歷史建築，並喺2010年2月4號得到確認評級。附近嘅媽廟路同媽橫路都用天后宮命名，可見廟宇喺元朗嘅地位舉足輕重。

史
鳳池村天后宮估計喺清朝康熙年間起，根據廟裏面存有康熙二十三年（1684年）鑄造嘅銅鐘，得知間廟喺嗰年或者更早之前起。天后宮喺光緒三十四年（1908年）重修過。

建築
天后宮係傳統兩進一院三開間用青磚砌成嘅建築，正面成凹斗式，花崗石嘅門框，廟額頂寫住「天后宮」，院落封閉成香亭，屋頂正脊有博古嘅尾部。

祭儀同節慶
鳳池村村民時常都會到天后宮慶祝點燈同天后誕等節日。
鳳泉區

鳳泉區係中國河南新鄉一個市轄區，總面積115平方公里，人口13萬。
鳳梨酥

鳳梨酥，係起源自台灣嘅小食，外層係用麵粉、牛油、白糖焗成嘅餅，餡料傳統用菠蘿、冬瓜、白糖整成，食落出面酥脆入面軟稔。
鳳溪小學

鳳溪小學（英文：Fung Kai Primary School）係香港一間津貼小學，1932年創立，喺新界上水馬會道19號。好多上水廖氏族人都讀過呢間小學。
呢篇鳳溪小學係關於香港教育（包括學校）有關嘅楔位文章。你可以透過編輯或修訂增加佢嘅內容。
鳳氏

鳳係唐人姓氏，喺《百家姓》裏頭排第54位。
呢篇鳳氏係同姓氏有關嘅楔位文章，重未寫完嘅。麻煩你幫手充實佢。
鳳無雙

鳳無雙，攝於香港漫畫星光大道。
鳳無雙係古裝武俠漫畫《絕世無雙》嘅主角，《絕世無雙》係講南宋末年，鳳無雙同一班江湖人士共同抗元嘅故事。
《絕世無雙》係香港漫畫家何志文創作嘅一個漫畫系列。
麥理浩復康院

麥理浩復康院（MacLehose Medical Rehabilitation Centre）係香港港島南區一間公立醫院，喺1984年創辦，個名紀念第25任港督麥理浩，而家由醫院管理局管理，係港島西聯網其中一間醫院，地址係港島沙灣沙灣徑7號。

簡介
麥理浩復康院喺1984年成立，當時嘅創辦機構係香港復康會。復康院為身體殘障嘅病人提供全面同貼身嘅復康計劃，幫助佢哋重拾自信，再次融入社會。此外，亦為出院後嘅身體嚴重傷殘嘅人，提供長期嘅護理服務。復康院同香港復康會同香港大學經常保持緊密聯繫，亦合作推動多項關於專科同以社區為本嘅復康服務。
麥瑞權

麥瑞權（葡文：Mak Soi Kun，1956年4月15號—）係澳門立法會議員，由2009年做到而家，本身係澳粵同盟成員。2017年第6屆澳門立法會選舉，佢張名單得票最多，做咗票王。
麥田捕手

《麥田捕手》（The Catcher in the Rye）係美國作家傑羅姆·大衛·沙林傑喺1951年發表嘅小說。
呢本書喺1951年出版之後，即刻引起轟動，受到讀者——特別係青年人嘅熱烈歡迎。讚賞嘅人認為本書用青少年嘅口吻平鋪直敘，增加咗作品嘅感染力，傳神咁描寫主角嘅內心思維，又講出青少年不滿成年世界充滿虛偽欺瞞嘅心聲。批評者就認為書中主角離經叛道、逃學、吸煙、喝酒，又成日講粗口，會對後生讀者帶嚟不良影響，當時好多圖書館及學校將本書列為禁書。但係，而家呢本書係好多美國學校嘅指定讀物。有啲評論家話，本書「大大影響咗好幾代美國青年」。有學者認為霍爾頓係當代美國文學中最早出現嘅反英雄形象之一。
呢本書以主人公霍爾頓·考爾菲德（Holden Caulfield）第一人稱嘅口吻，講述自己被學校開除後，喺紐約城遊盪將近兩日夜，企圖逃出虛偽嘅成人世界，尋求純潔與真理嘅經歷同感受。
麥理浩

麥理浩，KT，GBE，KCMG，KCVO，PC，HonLLD，MA（Crawford Murray MacLehose，Baron MacLehose of Beoch，1917年10月16號—2000年5月27號）係英國外交官，第25任香港總督。

生平
麥理浩響英國蘇格蘭格拉斯哥出世，讀牛津大學；1939年加入殖民地部，派駐馬來亞。1941年派駐廈門任副領使以嚟，佢好多次派咗去東南亞同中國各地嘅領事機構。之後調返英國外交部。1971年被委任做香港總督，11月19號上任，連任三次，總共十年五個月，至1982年5月8號離港，係任期最長嘅港督。
1983年麥理浩爵士返英國後，獲英女王伊利沙伯二世封為終身貴族。
2000年，麥理浩響蘇格蘭艾爾郡病死，享年82歲。

在港政績
麥理浩上任香港總督時，香港貪污風氣嚴重，成日有公僕向市民收「茶錢」。1973年，總警司葛柏涉嫌受賄，麥理浩爵士響第二年2月成立總督特派廉政專員公署，負責處理反貪污工作。1975年，香港政府終於將葛柏引渡返香港受審。
1970年代，香港人口劇增，麥理浩推行一系列措施減輕人口問題，當中包括「十年建屋計劃」（1972年）、發展新市鎮同埋興建地下鐵路（1979年）。1970年代中期，一啲中產市民唔想入住質素較差嘅公屋，但經濟能力又冇錢買樓，有見及此，麥理浩響1978年推出「居者有其屋」計劃。同年，佢推行九年免費教育政策，所有6至15歲細路必需接受教育。
由於麥理浩響呢段時間治績好好，為香港經濟起飛奠下基礎，有人將佢管治嘅十年形容為「麥理浩黃金十年」。
1979年年初，麥理浩訪問北京，同當時嘅中國領導人鄧小平商討香港喺1997年，即新界租借條約期限屆滿後嘅前途問題，係1949年中華人民共和國立國以來第一位到訪嘅港督。

屋企
麥理浩喺1947年同麥鄧麗娉（Margaret Noël Dunlop，通稱麥理浩夫人）結婚，有兩個女。麥理浩夫人喺2020年2月16號逝世。

紀念建築
麥理浩熱愛行山。香港將一條由西貢北潭涌經九龍群山到屯門，全長約100公里嘅行山徑定名做麥理浩徑，紀念佢為香港作出嘅貢獻。北潭涌亦都有以佢老婆命名嘅麥理浩夫人渡假村。
麥理浩夫人度假村

麥理浩夫人度假村（英文：Lady MacLehose Holiday Village）係香港一度假營同宿營營地，歸康樂及文化事務署管，喺西貢北潭，行政上歸西貢區。全日開放。
營有地三公頃二， 容得落二百六十八人，有營舍、各種康樂場地同飯堂。營舍為平房，各處高高低低。平房都係獨立屋，有客廳、有睡房，有廁所，有花灑沖涼。三到十五人一間。地處偏僻，周圍烏燈黑火，故此啱晒睇星，開埋觀星臺，唔少愛好者都入營睇星。香港太空館喺營中設咗天文望遠鏡，叫西貢遙控天文台，可以網上睇到。
入營有分日營、黃昏營同宿營。
1981年啟用，命名自時任香港總督麥理浩爵士個老婆麥鄧麗娉。

史
營原址為起萬宜水庫嗰陣嘅工程師宿舍。水塘1979年起好，當時香港總督麥理浩好郊野，決定將宿舍用地改成營地。並且得到鄧肇堅捐一半興建經費二百萬港元，項目得以成事。個營係香港首個開畀大眾用嘅公眾度假村，自始市民就有郊野戶外康樂休憩場地。香港政府以麥理浩爵士伉儷而名，有如二人熱衷郊野遠足。1981年1月8號，度假村經麥理浩同鄧肇堅等人見證下，由港督夫人麥鄧麗娉主持揭幕啟用儀式。
自2003年起，耐唔耐就借用做臨時疫症隔離中心。

設施
營內康樂設施有泳池、健體站、射箭場、歷奇挑戰站、繩網陣、觀星臺、運動攀登牆、禮堂、籃球練習場、活動室、網球場、康樂室、多用途球場、閱讀室、羽毛球場、卡拉OK室、壁球場、兒童遊樂場、乒乓波室、室內兒童遊戲室、小型高爾夫球場、電視遊戲室、自行車場、手工藝室、卵石路步行徑、桌球室、植物研習徑、電視室、雀鳥徑、餐廳、蝴蝶徑、燒烤場。
麥理浩徑

麥理浩徑（MacLehose Trail）係香港新界一條行山徑，由東面西貢北潭涌行到屯門，穿過好多自然美景。全條徑有100千米，分十段，中間有200支標距柱，每500米就有一支。麥理浩徑響1979年10月26號開幕，而麥理浩就係最長一任香港總督，佢本身都係一個行山友。

段
麥理浩徑分十段如下。
北潭涌到浪茄，10.6千米，行三個鐘，易行。會經過萬宜水庫同香港地質公園。
浪茄到北潭凹，13.5千米，行五粒鐘，有啲難行。會經過西灣同鹹田灣。目前西灣村附近地區因為受到當地鄉議局干預而封路，由西灣村無法去到吹筒坳（星期六、日同公眾假期除外）。
北潭凹到企嶺下，10.2千米，行四粒鐘，好難行。會經過嶂上。
企嶺下到大老山，12.7千米，行五粒鐘，好難行。會經過馬鞍山。
大老山到大埔公路，10.6千米，行三粒鐘，有啲難行。會經過獅子山。
大埔公路到城門，4.6千米，行個半鐘，有啲難行。
城門到鉛礦坳，6.2千米，行兩個半鐘，有啲難行。最高點係三尖之一嘅針山。
鉛礦坳到荃錦公路，9.7千米，行四粒鐘，有啲難行。最高點係香港最高嘅大帽山。
荃錦公路到田夫仔，6.3千米，行兩個半鐘，有啲難行。
田夫仔到屯門，15.6千米，行五粒鐘，有啲難行。

毅行者
每年十一月第三個星期嘅五六日，樂施會都響麥理浩徑搞毅行者。毅行者係香港一項主要籌款活動。不過終點唔係屯門，而係掃管笏寶龍軍營，2009年開始，終點改去保良局大棠渡假村。
麥當勞

麥當勞（McDonald's Corporation）主賣漢堡包，係全球最大嘅連鎖快餐企業，總部喺伊利諾州橡溪（Oakbrook, Illinois）。麥當勞兄弟同埋Ray Kroc喺1950年代喺美國開。好多國人當咗麥當勞做美國生活文化象徵。
麥當勞係道瓊斯工業平均指數（Dow Jones Industrial Average）成份股。

免費
呢篇文可能有原創嘅嘢或者未查明嘅字句。請改好呢篇文，加參考資料。睇埋個討論頁。
飲筒
水
紙巾
茄汁
鹽
胡椒粉
冷氣
Wi-Fi

開心樂園餐
内文：開心樂園餐
買嘢食送嘢玩，例如夢工廠電影嘅人物或日本Sanrio嘅公仔。

生日會
麥當勞有同細路搞「麥當勞生日會」，細路包場搞派對，家長請食餐，餐廳姐姐同小丑哥哥同小朋友玩遊戲、送紀念品。

文化影響
麥當勞作為一個全球性嘅品牌，喺唔同地方都有一定文化影響，或者有當地獨特嘅一面。喺某啲國家，由於所代表嘅快餐文化被指責對公眾健康產生負面影響，好多人叫做「垃圾食物」（junk food）。法國好多人敵視麥當勞，當咗麥當勞係美國生活方式入侵嘅代表。[未記出處或冇根據]

麥當勞喺香港嘅文化表現
麥當勞喺香港經營多年，有時會被稱爲「M記」，另外亦衍生咗一啲對香港文化嘅獨特表現同互動。
例如，由於環球唱片推出嘅歌，不時會喺麥當勞入面播，所以有部份旗下歌手，例如李幸倪同AGA，會俾人戲稱為「M記駐場歌手」。甚至有網民話，聽到AGA嘅《一》，符致逸嘅《靈魂獨舞》或者陳奕迅嘅《無條件》嗰陣，直頭感覺好似去咗麥當勞咁。
另外，喺曾蔭權擔任行政長官期間，亦有人唔支持佢，同埋要爭取一人一票普選嘅人，攞曾蔭權嘅英文名（Donald）嚟諷刺佢，高呼「勿當奴」，而呢個口號亦正好和應「麥當勞」嘅廣東話發音。
而去到麥當勞嘅嘢食方面，有啲麥當勞嘅食物亦有屬於香港獨特嘅暱稱。例如：
豬柳強：豬柳蛋漢堡有時會被簡稱爲「豬柳蛋」，但係由於「蛋」同「強」嘅速成輸入法兩個碼一樣，有時網民會打錯咗字變咗做「豬柳強」，久而久之『豬柳強』就變成豬柳蛋漢堡嘅一個外號。
魚柳Bell：其實係魚柳飽，英文Bell同廣東話「飽」嘅發音好接近，另外魚柳飽餐亦會變成「魚柳Bell Chan」。
黑旋風：其實係指麥旋風，但由於黑旋風嘅廣告喺香港太深入民心，所以有啲人會噏錯。
冒險樂園餐：其實係開心樂園餐，不過有啲人會噏錯。
脆弱雞腿包：其實係脆辣雞腿包，不過有啲人會噏錯。
孖芝：其實係指雙層芝士孖寶，但係為咗減少字數而縮寫，後嚟連麥當勞自己都有用呢個稱號做宣傳。

健康
肥，冇均衡營養，加有防腐劑。[未記出處或冇根據]

環境
造好多垃圾，嚴重污染環境，唔環保。[未記出處或冇根據]

趣聞
麥當勞喺1990年代打入中國市埸，原本想按普通話音譯「馬克唐納爾德」，但因為又長又論盡，最終用返香港譯名「麥當勞」。（連鎖店寶號 論盡麥當勞 ）
麥當勞喺大陸，曾因為讀音同「牡丹樓」相似，引起唔少誤會。（真係頭條笑話——牡丹樓）
黎定國

黎定國係香港親中派政治人物兼建築、測量、都市規劃及園境界人士。

選舉經歷
喺2021年9月，佢當選成為香港特别行政區選舉委員會建築、測量、都市規劃及園境界委員。
黎宣

黎宣（英文：Lai Suen，1931年10月5號—），原名黎萱，係香港甘草演員，1970年代出道，做過麗的電視、亞洲電視同無綫電視合約藝員，做到2010年走人。而家已經息影並退出娛樂圈。佢係廣東省新會市人；黎民偉家族成員之一（包括已故粵語片演員黎灼灼、黎雯、黎姿等人）。
下面段文未譯好，歡迎你幫手。

生平
1930年出生於英屬香港新界原居民，祖籍廣東新會，自出身電影世家，黎民偉與平妻林楚楚之女，家中排行第五，其姐夫沈昌煥曾任中華民國駐美大使、外交部長及總統府秘書長；堂姐為已故粵語片演員黎灼灼；姪女黎姿亦為女演員。早年由演出電影出道，1970年代加入麗的電視（包括後改至亞洲電視），期間曾參與教育電視演出；至1990年代為無綫電視演員。2010年代以後，黎宣淡出影視圈；2010年後期，末拍攝的電視劇《Only You 只有您》是為其最後一部電視作品，偶爾亦會客串演出間中的節目主持電視或電影圈等等。
黎宣曾於影視生涯中最為人熟悉者，1992年在香港無線電視重頭劇《大時代》中飾演丁蟹的母親「何賤/賤婆婆」等。
1995年，黎宣亦有演出其代表作《真情》，她在劇中飾演的譚倩紅、李司棋、薛家燕及樓南光等人合作的母親（阿家）深入民心。
黎川

黎川係中國江西撫州一個縣，總面積1737平方公里，人口24萬。
黎寬怡

黎寬怡（Kitty Lai Kuan I，1994年11月1號—）係香港女藝人，第29期無綫電視藝員訓練班學員，畢業後加入無綫電視，外號「貓仔」。佢喺2018年開始做《東張西望》其中一位外景主持，當中喺2019年1月訪問張衛健嗰陣忽然眼濕濕而俾觀眾談論。
黎展峯

黎展峯（英文：Andy Lai）係香港男歌手，2022年出道，屬英皇娛樂旗下。佢因為參加英皇娛樂搞嘅「冤枉新秀訓練營」入圍最後五強而被發掘。
黎塞留河畔聖讓

黎塞留河畔聖讓（Saint-Jean-sur-Richelieu）係加拿大魁北克一座城，人口9萬。
黎學勤

黎學勤（Jeffery Lai，1988年12月21號—）係香港男模特兒同演員，2010年出道，2017年拍訂酒店房網站trivago（荷蘭文：trivago）嘅電視廣告而出名。

簡歷
黎學勤細個住薄扶林華富邨，大專讀香港專業教育學院遊戲及動畫高級文憑課程，2008年畢業後讀香港公開大學網絡保安課程，但係未讀完就已經開始投身模特兒行業。

演出
呢個表唔完整，歡迎加料。
保良局莊啟程小學

保良局莊啟程小學（英文：Po Leung Kuk Ching Kee Ting Primary School）係香港一間政府津貼男女文法小學，辦學團體係保良局，1988年創校。校舍座落喺新界馬鞍山耀安邨。
10219號小行星

10219號小行星，係太陽系小行星帶嘅一粒小行星，圍繞住太陽運轉。
10225號小行星

10225號小行星，係太陽系小行星帶嘅一粒小行星，圍繞住太陽運轉。
10218號小行星

10218號小行星，係太陽系小行星帶嘅一粒小行星，圍繞住太陽運轉。
10221號小行星

10221號小行星，係太陽系小行星帶嘅一粒小行星，圍繞住太陽運轉。
10220號小行星

10220號小行星，係太陽系小行星帶嘅一粒小行星，圍繞住太陽運轉。
10222號小行星

10222號小行星，係太陽系小行星帶嘅一粒小行星，圍繞住太陽運轉。
10223號小行星

10223號小行星，係太陽系小行星帶嘅一粒小行星，圍繞住太陽運轉。
10224號小行星

10224號小行星，係太陽系小行星帶嘅一粒小行星，圍繞住太陽運轉。
10月9號

10月9號係公曆年嘅第282日（閏年第283日），離年尾重有83日。
<< - 10月 - >>



大件事
1604年：SN 1604變成超新星，而家叫開普勒超新星。
1701年：耶魯大學前身康列狄克高等學校起好。
1874年：萬國郵政聯盟成立。
1911年：廣華醫院喺香港成立。
1934年：南斯拉夫國王亞歷山大同法國外長路易巴爾杜響馬賽股票交易所門外俾刺客槍殺。群眾包圍槍手，將佢打死。
1953年：第9屆敘利亞議會選舉。
1962年：烏干達由英國獨立。
1987年：大亞灣核電廠響建築期間發現漏咗316條鋼筋。
1989年：東德大規模爆發「星期一示威（德文：Montagsdemonstrationen 1989/1990 in der DDR）」。
2004年：第1屆阿富汗總統選舉，由卡爾扎伊當選。
2006年：北韓喺咸鏡北道進行地下核試驗，係第八個公開宣佈有核武嘅國，世界各國紛表譴責。
2009年：德國萊比錫舉行萊比錫燈光節，紀念「星期一示威（德文：Montagsdemonstrationen 1989/1990 in der DDR）」。
2009年：月球坑觀測同感測衛星開始撞擊月球，希望搵到月球有水嘅證據。
2013年：美國總統奧巴馬提名耶倫接替伯南克出任聯邦儲備局主席。2014年2月3號就職。
11000

11000係10999同11001之間嘅自然數，亦係偶數。唐字一萬一千，簡稱萬一。
佢係2、5、11嘅倍數，可以因式分解成2³×5³×11。

萬國碼
萬國碼11000，即U+2AF8，符號⫸，名TRIPLE NESTED GREATER-THAN。

編號
相鐵11000系，日本相模鐵道所用電氣火車。
TCDD DE11000，土耳其國立鐵道所用柴油火車頭。
10歐羅銀紙

歐羅十蚊紙（粵拼：au1 lo4 sap6 man1 zi2，Ten euro note）係喺冚唪唥歐羅銀紙入面面值第二細嘅銀紙，喺2002年嗰陣正式流通。
10號幹線

10號幹線係香港新界西北嘅一條幹線公路，部份路段落入深圳範圍，連接深圳南山區蛇口深圳灣口岸同香港屯門區藍地。
10號幹線途經路段有：深港西部通道、港深西部公路。幹線沿途同9號幹線連接。
10號幹線長遠可以延長到大嶼山同香港島。
11

11係10同12之間嘅自然數，係單數及質數。漢字寫成十一。

漢字
漢字可以寫成十一；防簒改及睇錯寫法係拾壹。記數又寫一十一。

語言學
雖然喺中文入面十一係複合詞，但係喺好多其他語言入面，係有一個單字表示十一嘅，例如：
英文：eleven
西班牙文：once
法文：onze
喺英文入面，十一（eleven）係最細嘅三音節數字，亦係最大嘅單語素質數。

數學性質
11 係：
第 5 個質數。
佢同 13 組成孖生質數。
謝爾曼質數：因爲 5 都係質數，而 。
安全質數：因爲 23 都係質數，而 。
Lucas質數，因爲佢係 Lucas數。
Repunit質數。
好質數（OEIS數列A028388）。
唯一質數。
強質數：7 係佢上一個質數，13 係下一個，佢近 13 多過近 7。（OEIS數列A051634）
 唔係梅森質數。
Eisenstein質數（英文：Eisenstein prime）
Thabit質數（英文：Thabit Prime）
迴文數。
如果一個數係 11 嘅倍數，咁將佢調轉都係 11 嘅倍數，例如：，。
喺 13 或者更高嘅進制入面，11 係用 B 嚟表示。
九個 Heegner數中嘅其中一個，即係話二次體  嘅 class number (en:Class number (number theory)) 係 1，或者話呢個二次體係一個質數分解域。（OEIS數列A003173）
五角星數。
中心十邊形數。
見到乜就讀乜數列（en:Look-and-say sequence）嘅第 2 項（OEIS數列A005150）

化學
鈉嘅原子序數。
過渡金屬11族入面有金、銀、銅同埋人工合成嘅錀。

物理
M理論入面時空嘅維度。

天文
阿波羅11號係第一架成功登陸月球嘅載人太空船。
太陽週期平均大約係11年。
木星嘅第11粒衛星（距離計）係木衞六（Himalia）。

運動
足球、美式足球、俄式冰球、木球、曲棍球都有十一名球員。

人類文化
啲人用「11號巴士」比喻行路，因爲兩棟好似對腳。
係香港，啲人將所謂「與未成年少女發生性行為」嘅罪行叫做「衰十一」，原因係有十一個字；另見「衰十三」。
10月1號，又叫「十一」，中華人民共和國國慶節。
11月11號，光棍節。
7-11，又叫「些粉」、「七仔」、「seven-eleven」，全球大型嘅連鎖式便利店
1100年

1100年係平年。

大件事
農曆正月，宋哲宗趙煦過身，由佢細佬趙佶繼位，就係宋徽宗。
8月2號：英倫國王威廉二世喺打獵嘅時候身亡，亨利一世繼承英倫國王。
12月25號：鮑德溫加冕成為耶路撒冷國王。
10納米製程

10納米製程係半導體製程嘅一個水平，約莫喺2017年達成，由嗰時領先嘅半導體公司台積電完成。
1100年代

1100年代係指1100年去到1109年之間嗰十年。
1834年

1834年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：道光十四年
越南：明命十五年
朝鮮半島
純祖三十四年
檀紀：4167年
日本（寬政曆）
天保五年
皇紀：2494年
佛曆：2376年～2377年
回曆：1249年8月19號～1250年8月29號
猶太曆：5594年4月20號～5595年3月29號
儒略曆：1833年12月20號～1834年12月19號
修正儒略日（MJD）：-9086 - -8722
1835年嘅瑞典

1835年嘅瑞典係介紹瑞典喺1835年嗰陣發生過啲乜事。
1834年嘅瑞典

1834年嘅瑞典係介紹瑞典喺1834年嗰陣發生過啲乜事。
1833年嘅瑞典

1833年嘅瑞典係介紹瑞典喺1833年嗰陣發生過啲乜事。
1964年歐洲國家盃

1964年歐洲國家盃係第2屆歐洲國家盃，由歐洲足協喺1964年主辦。決賽週喺西班牙度搞，由西班牙攞冠軍。
1965年

1965年係平年。

大件事
1月27號：香港政府銀行業監理處接管明德銀號。
2月15號：《怎樣打飛機》出版。
3月1號：廣東省同香港達成東江水輸港協議，以緩解香港供水嘅緊張。
3月21號：馬丁路德金帶領3200人開始第三次兼最後一次成功嘅民權遊行（由阿拉巴馬州塞爾馬到蒙哥馬利）。
4月19號：Gordon Moore（英文：Gordon Moore）喺《電子學（英文：Electronics (magazine)）》雜誌發表文章，預言半導體晶片上整合嘅電晶體同電阻數量將每年增加一倍，是為摩爾定律（英文：Moore's law）。
6月7號：美國最高法院裁決「格里斯沃爾德 對 康涅狄格州」（Griswold v. Connecticut）令夫婦用避孕藥合法化。
6月22號：日韓建交。
7月4號：第7屆日本參議院議員通常選舉。
7月14號：水手4號（英文：Mariner 4）飛近火星，影到唔少大特寫相，係一次近距離影另一個行星。
7月18號：第6屆老撾最高人民議會選舉。
7月26號：英國放棄馬爾代夫保護國嘅地位，承認馬爾代夫獨立，但仍保留對甘島同希塔杜島嘅軍事設施使用權。
8月7號：馬來西亞聯邦首相東姑要求星架坡退出聯邦，佢話會揀「同一個對中央政府唔忠心嘅州政府斷絕關係」。
8月9號：星加坡被逼宣佈脫離馬來西亞聯邦獨立，成為新加坡共和國。
8月24號：美國空軍一架運輸機響香港油塘墜毀，59死。
9月1號：西藏自治區成立。
9月27號：比蒂斯凱爾頓喺美國猶他州揸車，以時速277英里打破當時女性揸車最快嘅紀錄。
12月27號：美國賣F5A自由式戰鬥機畀臺灣。
12月30號：馬可斯成為菲律賓總統。
1964年嘅南韓

1964年嘅南韓係介紹南韓喺1964年嗰陣發生過啲乜事。
1964年嘅臺灣

1964年嘅臺灣係介紹臺灣喺1964年嗰陣發生過啲乜事。
1964年太平洋颱風季

1964年太平洋颱風季泛指喺1964年全年內嘅任何時間，喺赤道以北、國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下呢個颱風季嘅指定期限，但大部份喺西北太平洋嘅熱帶氣旋通常都會喺2月至11月期間形成。
1964年奧運會聖火接力

1964年奧運會聖火接力，嗰時叫東京世運會聖火，係指一九六四年東京世運會舉行時嘅聖火，當時係第十八屆世運會。
東京世運會，係亞洲首次世運會。聖火由奧林匹克火把乘住，喺希臘奧林匹亞點起，東行經亞洲各城，傳到日本東京場地。聖火坐飛機，到唔同城。城城之中，捧棒傳聖火，點着火盆，再搭飛機去其他城。到咗十月十號，到東京場地，點着火盆，當年世運會亦正式開幕。聖火最後閉幕禮而熄滅。

火把
當時香港工商日報話，火把係銅造，似神燈一盞。查實一九六二年，世運會有委員會，制訂傳送裝備。火把係要易點，抵得住大風落雨，亦要易於棄置。東京奧運會火把，係長管形，下有托。管係不鏽鋼製，黃銅色。而托係鋁製，暗黃銅色，爲咗輕身而用鋁。火把長六四五毫米，重八百卅六克。

路線
聖火傳經好多城市，除咗雅典同伊斯坦堡喺歐洲，全部都喺亞洲，大部份喺日本國內。聖火傳送大致順利，除咗香港一站因打風整壞飛機，換機阻咗一日。

奧林比亞
1964年8月21號，希臘王君士坦丁二世，同身爲希臘奧委會主席嘅公主艾連，一齊喺奧林比亞主持點取火。女祭司拎住火把，用日光聚焦點着。經神廟沿海跑到雅典。

雅典
8月23號二點十五分，日航飛機去土耳其伊斯坦堡。

伊斯坦堡
聖火五點鐘到伊斯坦堡市郊，過咗一晚，24號飛到貝魯特。

貝魯特
聖火廿四號到貝魯特。

香港
世運聖火，1964年9月4號抵港，第二日9月5號離港。當時香港行夏令時間，實際係慢一粒鐘。聖火由菲律賓馬尼拉赴港，搭日航飛機，名富士。其時颱風露比臨襲香港，經已掛一號戒備信號。飛機未到，就偶落大雨，但無減香港人嘅熱情，萬人沿途等聖火，水洩不通。聖火原定六點抵港，之但要兜路避風，要六點廿分先到，地爲啟德機場。日人高島文雄，戴住白手套聖聖火捧落機，交到葡籍跑手蒙帝路離開機場。會長沙利士到場迎接。蒙帝路送到宋皇台道轉角，傳火到傑他利士嘅火把。由土瓜灣到紅磡一段，傑他利士傳到菲爾特。喺漆咸道、楠道到加士居道交界，菲爾特傳畀威林起路，威林起路向尖沙嘴走，有李美度士接應。直到尖沙嘴碼頭側邊嘅九龍公眾碼頭，就交畀柏士過海。搭海事署輪船四十五號，到皇后碼頭。碼頭上有張乾文接應，跑到大會堂點火盆。當時香港總督戴麟趾演辭中，市政局決定立世運道同世運公園，以資紀念。其時掛咗三號風球。聖火過咗一晚，要返到機場。

台北
聖火响9月6號由日本航空專機運抵台北市，傳遞路線由松山機場出發，經民權東路、南京東路、西門町中華路、總統府、信義路、南京東路，以台北市立體育場（而家叫做「台北田徑場」）為終點。聖火响第二日（9月7號）按原路線反方向運到松山機場離開台北。為咗迎接聖火首次經過台北，中華民國政府整咗一座毛公鼎造型嘅聖火台擺喺台北市立體育場門口前面，畀聖火停駐一晚。
呢個係到而家唯一一次入咗台灣嘅奧運聖火。
1965年嘅南韓

1965年嘅南韓係介紹南韓喺1965年嗰陣發生過啲乜事。
1964年嘅瑞典

1964年嘅瑞典係介紹瑞典喺1964年嗰陣發生過啲乜事。
1964年夏季奧林匹克運動會

1964年夏季奧林匹克運動會係第18屆現代奧林匹克運動會，1964年10月10號到10月24號喺日本東京搞。

背景
對於二次大戰之後經歷現代化過程嘅日本人嚟講，1964年嘅東京奧運意義真係好大。之前東京曾經計劃承辦1940年奧運會，但係因為發動侵華戰爭搞到當時嘅國際關係惡劣而流產。
太平洋戰爭打完之後，作為主要戰敗國之一嘅日本嘅地位更一敗塗地。1964年，東京終於成功申辦奧運會，對比下成為咗日本重拾自信嘅改革象徵，係經濟急速恢復、轉型和平政治嘅重要國家記憶，因此後尾日本人對於奧運會嘅申辦有住零舍特殊嘅感情。所以東京後尾响2020年又再次申辦夏季奧林匹克運動會，從而成為亞洲第一個兩次主辦夏季奧運會嘅城市同國家（由於2020年武肺大爆發嘅關係，2020年夏季奧林匹克運動會已被褪後到2021年）。
呢屆奧運一共有94個國家地區派出代表團參賽，當中有16個國家第一次派代表團參加夏季奧運，包括阿爾及利亞、喀麥隆、乍得、剛果共和國、象牙海岸、多明尼加共和國、利比亞、馬達加斯加、馬來西亞、馬里、蒙古人民共和國、尼泊爾、尼日爾、贊比亞、塞內加爾、坦桑尼亞，但係利比亞代表隊响奧運開幕禮後退出賽事，因此參賽國家同地區數目其實係93個。

賽事焦點
南非共和國因為大搞種族隔離政策，亦喺呢屆奧運會開始被禁止參賽，直到1992年，當南非政府廢除隔離政策之後，先至獲國際奧委會批准，喺1992年巴塞羅拿奧運會當中亮相。
印尼因為力撐中華人民共和國，反對中華民國參加1962年雅加達亞運，而畀國際奧委會暫停會籍，因為咁，印尼拒絕參加呢屆奧運會，直到1968年墨西哥城奧運會先至再次派隊參加（嗰陣時蘇哈托已經上台）。
北韓原本亦有份參與呢屆奧運會，但係有部分北韓選手曾經參加1963年嘅新興力量運動會（當時，國際奧委會阿頭布倫達治認為，新興力量運動會係「政治干預體育運動」嘅舉動），搞到國際體育組織處罰曾經參加呢項運動會嘅北韓選手，搞到一啲北韓選手攞唔到奧運資格，於是响1964年10月8號，北韓宣告全體運動員退出比賽以示抗議，直到8年之後嘅慕尼黑夏季奧運會先至蒲頭。
柔道同排球項目喺呢屆奧運會，正式加入奧運項目大家庭。
1991/92年度香港甲組足球聯賽

1991/92年度嘅香港甲組足球聯賽一共有10隊參賽。
1991–92年歐洲冠軍球會盃

1991–92年歐洲冠軍球會盃係歐洲足協主辦嘅第37屆歐洲冠軍球會盃。
呢屆賽事有32支聯賽冠軍隊參加，都係由第一圈打起。同以往歐冠盃唔同嘅係呢屆設有分組賽，8支喺第二圈出線嘅球隊分成兩組打雙循環，每組嘅首名打入決賽。
決賽喺英國倫敦溫布萊球場踢，最後西班牙嘅巴塞隆拿捧盃。
1990年嘅南韓

1990年嘅南韓係介紹南韓喺1990年嗰陣發生過啲乜事。
1990年嘅瑞典

1990年嘅瑞典係介紹瑞典喺1990年嗰陣發生過啲乜事。
1990年嘅馬來西亞

1990年嘅馬來西亞係介紹馬來西亞喺1990年嗰陣發生過啲乜事。

大件事
10月20號：舉行第8屆馬來西亞下議院選舉。結果首相馬哈迪帶領嘅國民陣線贏咗。
12月6號：國父東姑病逝，享年87歲。

響呢年死嘅人
12月6號：東姑，第一任首相，尊稱國父。
1990年嘅澳門

1990年嘅澳門係介紹澳門喺1990年嗰陣發生過啲乜事。
1990年嘅星架坡

1990年嘅星架坡係介紹星架坡喺1990年嗰陣發生過啲乜事。
1990年嘅臺灣

1990年嘅臺灣係介紹臺灣喺1990年嗰陣發生過啲乜事。
1990年石油危機

1990年石油危機，又叫第三次石油危機，係1990年發生嘅石油大幅漲價事件，對一啲國家經濟有些少影響。事緣1990年8月海灣戰爭爆發，伊拉克入侵科威特，影響石油供應，令到油價上漲咗近三倍。
120年代

120年代係指120年去到129年之間嗰十年。
2011年埃及示威

2011年埃及示威係由2011年1月25號到2月12號響埃及一連串示威，主題係要求埃及總統穆巴拉克落台，有過百萬人參與，搞到八百幾人死，六千幾人傷，結局係穆巴拉克肯落台。
呢篇2011年埃及示威係政治類嘅楔位文章，未完成；麻煩你幫手加下料，充實佢。
2011年吉祥航空拒絕避讓事件

2011年吉祥航空拒絕避讓事件係人類民航史上第一單聽到Mayday都唔避讓嘅事故。

事件經過
根據中國民航總局嘅調查報告，2011年8月13號，上海浦東國際機場因為雷雨覆蓋，造成上海入場管制區裏面有成20架飛機兜圈等降落。卡塔爾航空多哈飛浦東嘅QR888航班報告剩返無幾多油，要求轉飛上海虹橋國際機場，同時申請優先降落。控制中心即刻啟動咗優先降落程序畀QR888優先降落。QR888航班跟著報告：飛機剩返5分鐘續航能力，控制中心即刻要求空域裏面所有其他航班避讓。已經瞄準咗跑道嘅中國南方航空CZ3525航班即刻避開咗，但係重瞄準緊跑道嘅吉祥航空HO1112航班話自己都唔夠油，拒絕避讓。之後，QR888航班發出咗Mayday求救訊號，話嚴重唔夠油，要求優先降落。控制中心啟動緊急狀態優先降落程序，再次要求HO1112航班避讓，但係HO1112航班就話自己得返4分鐘續航能力，依然拒絕避讓。喺今次事件裏面，控制中心喺7分鐘之內6次要求HO1112航班避讓，但係HO1112航班硬係唔肯避讓。控制中心不得不叫QR888航班急轉360度，避開HO1112，最後安全着陸，無人傷亡。
民航總局後來調查過，吉祥航空HO1112航班（空中巴士A320）著陸之後，重有2900公斤油，即係話重有42分鐘嘅續航能力，之前機組講嘅「得返4分鐘續航能力」完全係講大話；QR888航班（波音777-300ER）着陸之後重剩返5200公斤油，即係話重有18分鐘續航能力，民航總局認為卡塔爾航空嘅機組無故意違反任何規則，頂多祇係計錯數。

事後
由於今次事件係人類民航史上第一單聽到Mayday都唔避讓嘅事故，性質好嚴重，所以引起廣泛關注。
8月30號，民航總局宣佈：暫停吉祥航空擴展權，削減機隊3個月，同時唔准再招外籍飛行員；當時開HO1112航班嘅韓國籍機長馬上吊證，終身禁飛，副機長停飛6個月。
2011年嘅星架坡

2011年嘅星架坡係介紹星架坡喺2011年嗰陣發生過啲乜事。
2011年嘅澳門

2011年嘅澳門係介紹澳門喺2011年嗰陣發生過啲乜事。
2011年嘅瑞典

2011年嘅瑞典係介紹瑞典喺2011年嗰陣發生過啲乜事。
2011年嘅臺灣

2011年嘅臺灣係介紹臺灣喺2011年嗰陣發生過啲乜事。

1月
1月7號，新台幣兌美元匯率收盤價以29.8：1收市，創1997年以嚟嘅新高自由時報[失咗效嘅鏈]。
1月9號，連接金門本島同小金門嘅金門大橋正式動工，造價約75億新台幣，2016年6月完工後就做咗世界最長跨徑脊背橋。
1月29號，1996年發生嘅空軍作戰司令部女童姦殺案，經檢警重啟調查後出現重大轉折，已被槍決嘅疑犯江國慶懷疑遭錯殺，另一名疑犯許榮洲就喺清晨被羈押。
2011年嘅香港

2011年嘅香港係介紹香港喺2011年嗰陣發生過啲乜事。
2011年亞足協亞洲盃

2011年亞洲足球協會亞洲盃，係第15屆嘅亞足協亞洲盃，2011年1月7號到1月29號喺卡塔爾搞，決賽最後由日本足球代表隊用1:0贏咗澳洲足球代表隊捧盃。
2011年利比亞內戰

2011年利比亞內戰（2011 Libyan Civil War），又叫第一次利比亞內戰（First Libyan Civil War），係利比亞一場內戰，由2011年2月15號打到10月23號。呢場內戰由阿拉伯之春引發嘅反政府示威演變成，最後反對派成功推翻卡達菲嘅政權。
2011年和勝和坐館選舉

2011年和勝和坐館選舉喺2011年年底展開，當選嘅坐館會喺第二年底接任，任期三年。選舉之前得到蘋果日報 (香港)嘅大篇幅報導宣傳。
1806年

1806年係平年。

大件事
1月1號：法國共和曆廢除。
7月12號：16個神聖羅馬帝國嘅帝國政治體脫離神聖羅馬帝國，組成萊茵邦聯。
8月6號：法蘭茲二世解散神聖羅馬帝國。
1806年嘅美國

1806年嘅美國係介紹美國喺1806年嗰陣發生過啲乜事。
1805年嘅瑞典

1805年嘅瑞典係介紹瑞典喺1805年嗰陣發生過啲乜事。
1805年嘅美國

1805年嘅美國係介紹美國喺1805年嗰陣發生過啲乜事。
1806年嘅瑞典

1806年嘅瑞典係介紹瑞典喺1806年嗰陣發生過啲乜事。
1807年嘅瑞典

1807年嘅瑞典係介紹瑞典喺1807年嗰陣發生過啲乜事。
1807年嘅美國

1807年嘅美國係介紹美國喺1807年嗰陣發生過啲乜事。
1485年

1485年係平年。

大件事
8月22號：玫瑰戰爭—英王理察三世對戰亨利都鐸時戰死，後者成為亨利七世。
1484年

1484年係閏年。

響呢年出世嘅人
1月1號，慈溫利。（1531年死）
1059年

1059年係平年。

文化、藝術
嘉祐四年，劉道醇寫咗本《五代名畫補遺》。
105國道

105國道（中國內地道路代碼：G105）係中國內地嘅一條南北走向國道，南邊從廣東省珠海市香洲區明珠南路同明珠北路嘅交界開始，一直去到北京市豐臺區南苑路嘅大紅門橋底。

經過嘅地區
呢條國道經過9個省份，半佬經過兩個省會同一個直轄市。其中喺山東省德州市到北京市嗰橛係同104國道一齊用嘅路。
1060年代

1060年代係指1060年去到1069年之間嗰十年。
GZ

原爆位：Ground Zero嘅縮寫。
兩個拉丁字母嘅搞清楚
GV

一種（EA-5365）或一類（GV類毒劑）神經性毒劑，前者係捷克斯洛伐克軍方二戰後所開發嘅磷酸酯類化合物，後者一般係指美國於1970年代所開發嘅第四代化學戰劑。
兩個拉丁字母嘅搞清楚
1898年

1898年係平年。

6月
6月9號：英國政府同大清政府喺北京簽訂《展拓香港界址專條》，租借由九龍界限街以北，至深圳河以南土地，連同附近233個島，為期99年，到1997年6月30號為止。
6月11號：光緒帝發「明定國是詔」，開始百日維新。

9月
9月21號：百日維新完。

響呢年死嘅人
9月28號：戊戌六君子（譚嗣同、康廣仁、劉光第、林旭、楊深秀、楊銳）俾人處死。
18世紀

1701年至1800年呢一段期間俾人叫做18世紀。呢個世紀注重嘅係「穩定」同「和諧」，同時亦係人類對自然探索嘅萌芽期。政治上，歐洲各國開始同中國、印度，重有土耳其進行小規模嘅通商貿易，重持續響東南亞同大洋州建立殖民據點。呢個時候多數嘅王權國家（如清、蒙兀兒帝國、法蘭西帝國、奧圖曼土耳其、奧地利帝國、俄羅斯帝國）正係響全盛時期，但民主思潮亦逐漸燃起，最終引發美國獨立戰爭同法國大革命，對後世影響深遠。學術上，西歐興起啟蒙運動，挑戰基督教教會嘅思想體系，令科學嘅成果感染到社會各個層面，而歐洲以外地區亦透過傳教同貿易嘅方式接觸呢股思潮，產生小規模嘅學術復興運動。
另外，由於商業需要，部分技術應運而生，成為工業革命嘅濫觴。而喺技術外，生產同管理方式響西歐逐漸發生改變：傳統世襲嘅學徒制逐漸被破壞，分工同工廠生產方式開始抬頭。
藝術同文化方面，追尋希臘同古羅馬風格嘅新古典主義盛行西方世界，重影響埋印度同中國嘅宮廷藝術。但同時，中國同大洋洲嘅文化物品流入歐洲，令西方世界嘅上流社會吹起非常表面嘅異國風。
1897年嘅瑞典

1897年嘅瑞典係介紹瑞典喺1897年嗰陣發生過啲乜事。
189年

189年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：中平六年、光熹元年、昭寧元年、永漢元年
朝鮮半島
高句麗：故國川王十一年
新羅：伐休王六年
百濟：肖古王二十四年
檀紀：2522年
日本
成務天皇五十九年
皇紀：849年
佛曆：732年
猶太曆：3949年～3950年
※呢一年漢靈帝駕崩，漢少帝登基，但由於宮變，政治動盪，所以呢一年改咗多次中國年號，最後又恢復返中平年號。

大件事
漢靈帝駕崩後，漢少帝登基，但以何進爲首嘅外戚同十常侍爲首嘅宦官有嚴重衝突，最後釀成宮變，兩敗俱傷，混亂中董卓掌權，廢咗少帝，扶立獻帝。
18仝人愛落區

《十八仝人愛落區》係香港商業電台雷霆881廣播嘅一個收音機深宵特約節目，由民建聯出錢，2010年4月30號首播，由商台DJ余宜發、林子傑、泰山主持。
節目一連18個星期，落去香港十八區介紹特色食肆、夜蒲好介紹，同埋反應青年人心聲。不過喺2010年8月13號，因呢個節目俾廣管局裁定違反《電台廣告守則》，結果喺剩低三集嘅情況下被腰斬。
1897年

1897年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國（農曆）
光緒二十二年十一月廿八~光緒二十三年十二月初八
越南（農曆）
成泰八年十一月廿八~成泰九年十二月初八
朝鮮
檀紀：4230年
李氏朝鮮：建陽二年（1月1號~8月16號）；光武元年（8月17號~10月11號）
大韓帝國：光武元年（10月12號~12月31號）
日本
皇紀：2557年
明治三十年
佛曆：2439年~2440年
回曆：1314年7月27號~1315年8月6號
猶太曆：5657年4月27號~5658年4月6號
儒略日：13925 - 14289

大件事
2月11號：商務印書館成立。
6月12號：印度阿薩姆邦發生大地震。
11月1號：祖雲達斯成立。
1898年嘅瑞典

1898年嘅瑞典係介紹瑞典喺1898年嗰陣發生過啲乜事。
1899年嘅瑞典

1899年嘅瑞典係介紹瑞典喺1899年嗰陣發生過啲乜事。
290年代

290年代係指290年去到299年之間嗰十年。
29

29係28同30之間嘅自然數。唐字寫成二十九。

唐字
唐字可以寫成二十九；防簒改及睇錯寫法係貳拾玖。
291年

291年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：永平元年、元康元年
朝鮮半島
高句麗：西川王二十二年
新羅：儒禮王八年
百濟：責稽王六年
檀紀：2624年
日本
應神天皇二十二年
皇紀：951年
佛曆：834年
猶太曆：4051年～4052年
1250年代

1250年代係指1250年去到1259年之間嗰十年。
2009年太平洋颱風季

2009年太平洋颱風季泛指喺2009年全年內任何時間，喺赤道以北及國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下本颱風季嘅指定期限，但大部份喺西北太平洋嘅熱帶氣旋通常都會喺5月至12月期間形成。
呢篇文嘅範圍僅限於赤道以北及國際換日線以西嘅太平洋以及南中國海水域。喺赤道以北及國際換日線以東嘅太平洋水域產生嘅風暴就被稱為颶風，並被列入2009年太平洋颶風季。喺西太平洋產生嘅熱帶風暴係由日本東京颱風中心命名，國際編號為09xx，而美國聯合颱風警報中心會將嗰帶嘅熱帶低氣壓編上W字尾嘅編號。
凡進入或喺菲律賓風暴責任範圍以內產生嘅熱帶低氣壓，菲律賓大氣地理天文部門（PAGASA）都會為佢哋訂立一個菲律賓名，作當地警報用途；此外，由於中港澳採用同一翻譯名，而台灣嘅譯名可能有唔同，因此同一個風暴可能會有兩個唔同嘅中文名，有時候會有兩個唔同嘅英文名（國際名字及菲律賓名字）。
以下各熱帶氣旋資訊以熱帶氣旋存在期間嘅最強形態為準。「熱帶氣旋」章節列出所有被命名嘅熱帶氣旋，「其他熱帶氣旋」章節就列出冇被命名嘅熱帶氣旋（包括熱帶低氣壓，但唔包括熱帶擾動）。
日本氣象廳熱帶氣旋等級
2009年嘅臺灣

2009年嘅臺灣係介紹臺灣喺2009年嗰陣發生過啲乜事。
2009年歐洲歌唱大賽

2009年歐洲歌唱大賽（英文：Eurovision Song Contest 2009）係第54屆歐洲歌唱大賽，主辦地係上屆冠軍國俄羅斯嘅莫斯科，最後由挪威攞冠軍，冰島攞亞軍。呢次挪威歌手攞到嘅分數重要係自1975年改變投票制度以嚟，得分最高嘅一個，有387分。